The Lorax nggih punika filem animasi 3D saking Amérikah Sarékat taun 2012. Filem punika dipundamel kanthi ngangkat saking buku carita kanthi sesirah ingkang sami anggitanipun Dr. Seuss. The Lorax kaarahaken déning Chris Renaud lan Kyle Balda. Wondéné Chris Meledandri sesarengan Janet ngayahi jejibahan minangka juru damel. Skénario kagem filem punika dipunanggit déning Ken Daurino lan Cinco Paul. Para panyulih suwante ingkang kadhapuk wonten filem punika antawisipun Zac Efron, Taylor Swift, Danny DeVito lan Betty White. Filem punika kababar déning Universal Pictures ing surya 2 Maret 2012, ngepasi kaliyan pèngètan ambal warsanipun Dr. Seuss kaping-108.